ikke frø fra halmen, men frø fra HØET, skulle der stå 
Byd meget gerne velkommen til jeg og kærestens nye hvaps, Nanna: Nanna skal vi hente den 14. og vi glæder os helt vildt. Hun er en Fransk Bulldog, som vi længe har ønsket at komme til at eje, og nu sker det! Hvis der er andre med FB'er, må i meget gerne vise dem frem 
Hvor er hun sød - glæder mig til at se bedre billeder!!
Ja undskyld kvaliteten, den er taget med mobil 
Faldt lige over denne her artikel i min søgen efter et billigt sted at købe hundefoder. Jeg bruger Pro plan, som i følge denne her undersøgelse så er den dyreste. Hvordan forholder i andre jer til denne her artikel?
Ja, det blev jo en kæmpe debat sidst, da en veterinærsygeplejerske fra KBH's dyrehospital kom til at udtale sig lidt uheldigt til medierne, om forskellen mellem de forskellige foders kvalitet - rigtig ærgeligt for opfattelsen af de forskellige fodertypers kvalitet eller mangel på samme. Men sagen er den, at alt hundefoder lever op til MINIMUMS-kravene for, hvad en hunds kost skal bestå af (det skal det ifølge loven), ergo "kan" alle hunde leve af alt slags hundefoder der føres i handlen. Prisforskellen ligger i forskning og kvalitet af foderet samt hvad de forskellige fodertyper indeholder. Fx skal alt foder bestå af minimum x antal % protein - prisen af foderet kommer jo så til at afhænge af, hvilket slags protein (animalsk eller vegetabilsk) producenten har brugt, til at opfylde kravet. Derudover skal man også se på, hvilken størrelse hund man har, hvad den bruges til, hvor gammel den er, om den har skavanker osv. De "gode" foderproducenter laver foder der tilgodeser de fleste hundes behov, da alle hunde jo er forskellige og igennem deres liv har behov for at få taget hensyn til forskellige ting. Fx bør hunde af større racer være på et foder, der bla. forebygger ledproblemer, da deres led livet igennem belastes mere end fx en gravhunds. Dette foder bør altså være til "store" eller "gigant"-racer alt afhængigt af, om man har en irsk ulvehund eller labrador, og de producenter der har forsket i det ved, at der bør tilsættes chondroitin og glucosamin som virker antiinflammatorisk i leddene og er med til at bevare den nuværende ledbrusk. Og sådan kan man blive ved og ved for alle de ting, der skal tilgodeses til de forskellige hundetyper (og katte for den sags skyld). Så ved at se på ingredientslisten på posen + ser på "hvem" foderet henvender sig til (altså om det er til ALLE racer og aldersgrupper eller om de specificerer sig) kan man hjælpe sig selv til at vurdere kvalitetsforskellen på de forskellige fodertyper. Sorry, et lidt langt indlæg, håber ikke det er for forvirrende, og så må du jo tage, hvad du selv synes, du kan bruge. Fodring er efterhånden ved at blive en hel religion, så det kan være svært at rådgive, når folk efterhånden danner sig sine egne meninger om, hvordan tingene bør være. (Og nu er der sikkert nogen, der kaster et eller andet i hovedet på mig   )
sikke et modigt emne at bringe på banen igen   det ender altid i krig haha. hundefoder er jo hvad man gør det til, og hvad hver især tror på, og vil betale for. Mine har fået alt lige fra billigt til dyrt, og jeg kan seriøst ik se forskel på mine om de får det dyre eller det billige, så de får en mellemting, som de godt kan lide og som de trives på. Udover det så får de diverse rester fra køkkenet, kogte kartofler, grønsager, sovs, kød osv. Min ældste bliver 14 til december, han har aldrig levet af dyr hundefoder  Udover det jeg giver dem, så lever de af diverse forskelligt, som afklippede hove, hestepærer(når jeg ik ser det) samt diverse underlige ting de selv går rundt og snasker i. Lige pt spiser de ret mange kirsebær, de selv samler op under træerne, lidt længere henne så er det æblerne de æder. Jeg tror på hundemad er det man gør det til, hvis man vil betale ekstra for at de bilder en ind at der er menneske spiseligt kød i poserne, så er man jo frit stillet for det. Mine lever af et såkaldt billigt foder, men fungerer og trives og får udelukkende ros hos dyrlægen.
er alfa omega for mig.... Ligesom min hest skal leve af grovfoder fordi den er planteæder, så skal min hund leve af kød, fordi den er et rovdyr..... Det er vist de færreste herinde der ville tilbyde deres heste at leve af halm og klidmelasse fx, selvom hesten/ponyen ser sund og rask ud. Dvs at kvalitetshundefoder for mig består af kornfrit foder uden alle mulige kraftfremkaldene eller hormonforstyrrende stoffer i. Optimalt BARF. Jeg har lyst til at rive håret ud på mig selv når jeg fx ser folk i Bilka der kommer kørende med 3 kæmpe sække af "dyrlægens kvalitets foder" til 50-100 kr for 20-25 kg foder. Læser folk ikke hvad det foder de giver deres hunde indholder??? Ligesom de gør med deres heste... Jeg gad godt vide hvordan folk herinde ville reagerer hvis der var lavet en lignende tråd, bare med hestefoder..
alle mine tre får hills hvalpefodret... det er en labber der er drægtig, fødsel om 4 uger, en sct bernhard på 6 måneder og en schæfer på 3 måneder... i mine øjne er hills et supert foder, der gir mine hunde, voksne som hvalpe hvad de har brug for... har også haft hunde der har fået det billige foder, de har set ok ud, men har s...t mega meget, i forhold til hvad de gør på hills, og de er pænere i pelsen på hills... der ud over får de vandbøffelører hver dag og dental stix... de får også rester ved os ind i mellem, alle ser kanon ud og er ved perfekt huld...
Nu var det ikke er tråd om BARF, for i mine øjne er BARF ikke på nogen måde optimalt for hundene. Deres maver er efter min mening ikke længere gearet til den slags kød. Men det er en helt anden snak.
Ja... Så er vi lige hjemme en tur, fordi vi har hvilkedag imorgen... Og det er tiltrængt... Nogle huske måske en anden tråd, hvor jeg skrev om Dania Cup og om hvor meget jeg glædede mig til at skulle afsted... Jeg må indrømme at Joy har gjort al min frygt til skamme... han har simpelthen været så cool... Så meget at han idag endda fik sin første pind i SP1. Ikke nok med det, så var det et oprykningsresultat, der samtidig gav en 2 anden plads i en klasse med 68 hunde(hvor kun 3 var fejlfrie)... Det var lidt fedt at være oppe på præmieskamlen og få en pokal... I Søndags startede det hele og allerede der var han tæt på et fejlfrit løb, men han sprang ud af slalommen, da jeg skiftede bagom og så gav det 5 fejl og en placering som nummer 13 ud af de omkring 70 starter, det var ganske udemærket. Næste klasse blev AGåben og der kunne jeg allerede på forhånd se at det ikke blev en klasse der blev gennemfødt. Og jeg fik ret. Tredje forhindring var en balance, hvor der lige ved siden af opgangen var placeret en tunnelindgang, og er der noget Joy bare elsker, så er det tuneller, så VROOM og han smuttede derind... Så var der jo ikke meget andet at gøre end at komme videre med banen og alt det vanskelige handling fungerede rimmeligt og bedst af det hele, han tog nogle gode felter  Mandag bød på AG1 og SPåben og det blev disk i begge klasser. I AG1 fik jeg viftede med en arm og vupti Joy havde taget et flyv på det forkerte tidspunkt. Samtidigt havde han glemt alt om hvad felter er for noget. SPåben gik super, han var rigtig godt med og det så ud til at bliv et fejlfritløb, men så kom han desværre på den forkerte side af en forhindring. Ærgeligt, men nøj hvor var han sej, selvom det var tydeligt at mærke at han var træt sidst på dagen(der er omkring 250 starter i de åbne klasser). Idag startede vi igen en SP1 og der var alt perfekt, han var hurtig, jeg havde styr på ham og vi var fejlfrie med en rigtig god tid(der dog var 3 sekunder langsommere end vinderen af klassen). Jeg var så glad for at det endelig lykkedes os at være fejlfrie i en klasse 1. Det har været tæt på nogle gange, men nu lykkedes det. Og jeg var helt i den syvende himmel da det lykkedes mig at få hunden fejlfri igennem AGåben, jeg måtte kæmpe, men vi fik ingen fejl på forhindringerne. Desværre tog det tid at få ham ned til felterne på feltforhindringerne og der var en forhindring hvor han blev lidt i tvivl om hvad jeg ville have ham til og oven i det hele så var han igen noget træt sidst på banen og gik slet ikke frem som han plejer, så vi fik næsten 8 fejl på tiden. Men er godt nok stolt over at vi gennemførte... Den lille prinsesse Cassi... Ja, jeg ved ikke helt hvad jeg skal sige om den lille hund. Hun har fået en masse indtryk, mødt en masse mennesker og fremmede hunde. Hun svinger lidt i adfærd, nogle hunde underkaster hun sig over for, andre vil hun lege med og andre igen er hun lidt en kælling overfor. Samtidigt har jeg fundet ud af at vi skal træne med fokus på mig når der er cykler, løbehjul og klapvogne i nærheden, for der er hun helt væk fordi hyrdeinstinktet slår igennem for fuld kraft. I går var hun med til præmieoverrakkelse, og det tog hun i stivarm. Det var lidt mærkeligt at folk hujede og klappede, og når de kom løbende op med flag røg hovedet helt på skrå. Det eneste hun har været lidt nervøs over var spearkeren i starten, men det er hun kommet sig over. Og så al den tid hun har måtte kede sig, når Joy har været igang... Mig, jeg er godt træt lige nu. At sove med to hunde i en campingvogn er bestemt ikke nemt. Man er på hele tiden, fordi når man er færdig med at løbe en klasse med den store, så er det tid til at gå en tur med den lille prinsesse og når man er tilbage fra den tur, så er det op til ringen for at se hvor lang tid der er til man skal løbe igen. Så er det ned og hente den gamle og varme op og så løbe med ham. MEN hold da op jeg er glad for at være afsted... Jeg vil opdatere yderligere når jeg kommer hjem i weekenden. Nu vil jeg smutte i seng og nyde "fridagen" imorgen, hvor jeg skal i skoven med min far og hjælpe lidt med træningen...
Tusind tak for opdateringen - og tillykke med pinden (som jeg aldrig helt har forstået hvad er bare det er en del af en oprykning  ) og godt at høre at det går så godt  Jeg glæder mig til at høre del 2 
Pind=et oprykningsresultat. Dem skal han have tre af for at rykke op i klasse 2. Her drejer det sig bare om at være fejlfri. Når det er fra klasse 2 til 3 har placeringen også en betydning, men det bekymre vi os ikke om pt.
Aha - tusind tak for den forklaring 
De sidste dage gik rigtig fint, lige med undtagelse af et løb fredag eftermiddag i den åbne agility. Her tabte han helt hovedet, så der var ikke andet at gøre end at forlade banen efter en disk. Jeg ville simpelthen ikke byde min hund at presse ham igennem en bane, når han kører så højt i stressniveau... Torsdag havde vi en ag1 hvor vi fik 5 fejl pga. en væring. Desværre er vores løb blevet anulleret da der var problemer med tiden, og jeg hørte ikke at jeg blev kaldt til banen for at kunne løbe banen igen, så jeg kunne få en ny tid. Heldigvis var han ikke fejlfri, for så havde jeg nok været lidt knotten. Den åbne springklasse var han lige ved at klare sig igennem med en enkelt væring, men så blev vi disket på sidste forhindring. Det var ikke helt skidt fredag, for han var lige ved at komme igennem sp1 fejlfrit og jeg nåede endda at glæde mig over at nu skulle han have sin anden pind i den klasse. Så fik hunden den ide at tre tunneller ikke var nok og så suste han igennem en på vejen til de sidste tre forhindringer. Møg ærgeligt, for vi havde kun lige en fremadsendelse tilbage, og det burde der ikke være problemer i. Nå... @!#$ happens og jeg må bare holde ham bedre i ørerne... Lørdag havde vi kun et løb, nemlig en ag1. Her var han rigtig fin, især når jeg tænker tilbage for et år siden hvor han konsekvent sprang alle felter og skulle hjælpes hele vejen gennem sin slalom. I kan lige se vores løb   . Det jeg selv er mest glad for er at han kommer forholdvist hurtigt ned af felterne. Han har været rigtig dum til det, og kan finde på at stille sig på toppen af A'et og gø... Nå, men som i kan se, så havde dommeren ikke hånden i vejret og vi kom fejlfrit igennem. Det endte også med at give os en 7 plads ud af de 74 hunde der var meldt til start. Nå ja... Og så var der fotograf til stede da vi løb vores fejlfrie SP1, så her er lige de billeder jeg købte:       Jeg synes bare det er så tydeligt hvor meget han elsker den sport... Det er også grunden til at han skal have lov til at løbe så længe som muligt... jeg er overbevist om at det er med til at hoolde ham ung...
Hej, Mine forældre har en springer spaniel hvalp (tæve) på 4 mdr. som stadig ikke er helt renlig og nu kan jeg mærke, at jeg er ved at miste tålmodigheden med hende. Hun kommer selvfølgelig ud når hun har spist, sovet, leget osv. og er god til at tisse udenfor, og kan næsten gøre det på kommando. Men ligeså snart vi tar hende med indenfor igen, kan hun sætte sig og tisse. I starten troede vi det var fordi hun var glad, men hun kan os gøre det selvom vi slet ikke snakker til hende.. Det et så frusterende.. Hun tisser aldrig i forhaven, fordi her får hun sin mad. Så nu har vi prøvet at give hende mad indenfor på stuegulvet, men lige lidt hjælper det, og vi har gulvtæppe i stuen, så det er bare rigtig irriterende når hun "sjat-tisser" på det hele tiden.. Vi har haft mange hunde før, og vi har aldrig oplevet at de var så længe om at blive renlige.. Nogen gode råd?
Nu er en hundehvalp på 16 uger jo stadigvæk bare en lille hund, med en lille blære.  Vores westie på 17 uger kan også nogle dage have uheld indenfor. I torsdags havde vi siddet ude og hygget i solen om eftermiddagen og da vi så går ind for at lave mad, ja så tisser han indenfor 4 gange på en time. Suk. Jeg synes da også det er hammer irriterende at tørre tis op, men jeg tror simpelthen det er fordi han ikke rigtig har fanget endnu at det kun er udenfor det skal foregå. Selvom vi roser og han tisser med det samme, når vi går ud. Eddie "beder " heller ikke selv om at komme ud endnu, når han skal tisse eller andet. Gør jeres det? Jeg havde ingen forventning om at han ville være 100 % renlig allerede, men min mor gav mig et godt råd igår da jeg lige vendte den med hende. Vi vil prøve at koble en sætning på når Eddie skal ud fx. skal du med ud at tisse? Sådan at han forstår at NU skal vi ud, og hvorfor vi skal ud. Lidt ligesom at de hurtigt fanger hvis man spørger om de skal med ud at gå en tur.  I det her gode vejr, hvor man er ligeså meget ude, som inde, så tror jeg godt det kan være svært for en lille hund at fange, at det kun er udenfor man skal tisse.  Men man kan heller ikke få det hele - Eddie kan være alene hjemme, laver ingen ulykker/bider i ting og sover fint igennem hele natten. Tisseriet tager vi som det kommer.  Held og lykke med jeres lille tissetrold! (og billeder af den lille frøken tak   )
Der er billede på min præsentation, Frida hedder hun (så er mine forældre sgu os selv ude om det, med det navn!)  Men vi har måske bare været heldige med vores 2 andre labbere, plus 1 springer, de har aldrig lavet hvalpeting som at bide i alting og tisse indenfor.. Men frida er godt nok lidt af en prøvelse.. Vi skal altid huske at lukke døren til badeværelset, ellers splitter hun ALT ad, inkl. blespand. Mums!  Men nej hun beder ikke om at komme ud, vi bor på landet så her om sommeren står døren jo bare åbent, men derfor er vi stadig nød til at gå ud med hende og sætte hende væk fra den græsplæne hun får mad på, for dér tisser hun altså ikke- lidt kvik er hun åbenbart. Men det os svært at skælde hende ud når hun sjat-tisser, for jeg tror slet ikk hun bemærker det, derfor er det os rigtig svært at korigere og gøre noget ved.. Hvis hun så bare gjorde det med vilje, så havde vi noget at arbejde med.. Jeg er i hvert fald blevet i tvivl om jeg skal have hund selv lige med det samme, for det er godt nok noget af et arbejde, som jeg slet ikke husker at vi havde med de andre hunde.. BTW, nu skal vi have trægulv i stuen, mor gider ikke alle de grimme pletter der kommer på gulvtæppet efter hende, så lidt positivt er der da ved det, hvis man kan sige det sådan.. 
Jeg synes i skal få den tjekket for blærebetændelse. Bare for en sikkerheds skyld. Men ja det er normalt at en hvalp på 4 måneder ikke er renlig, men irriterende det er det da 
Forresten er det en rigtig god ide med en kommando på tisseriet. Det er bare enormt praktisk i det lange løb.
Tålmodighed.... Jeg har en chihuahua blanding på nu 6½ måned, og han er nu nææsten renlig. Hans uheld indenfor de sidste to uger, har været minimale. Jeg blev også selv meget frustreret, jeg havde slet ikke troet det ville være så svært, og når nogle folk så endda mente han var sent på den, så det bare sort ud. For omkring to måneder siden blev han behandlet for blærebetændelse, fordi han pludselig tissede i møblerne og på mig, hvilket han ikke havde gjort før. SÅ skete der noget med renlighedstræningen, og nu siger han ofte selv til, når han skal ud, når vi er hos mine forældre med have. Hjemme i lejligheden på 2. sal må jeg selv være obs på, at der ikke går for mange timer   Men nu er han stort set renlig, jeg vil i hvert fald lægge mine gulvtæpper ud igen snart  Så tålmodighed... 
Nogle er bare langsommere til at fange den, end andre er, - vores mindste hanhund var meget langsom til det, men selv i dag har han meget underlige tissevaner og vil helst kun gøre det i haven, som er tryg og han kender - tiltrods for at hans ego ellers intet fejler!  Hvis I alligevel vil hive gulvtæppet af, kan I jo overveje at ta' et stykke af det, med ud - eller hvis hun tisser på en avis eller andet "flytbart", så I tager den trygge tislugt med ud, og hun så lærer at tisse udenfor. Men ja, en kommando på tisseriet er super   Selvom man føler sig dum når man går rundt og siger "tisse, tisse, dyyyygtig" til hunden og folk glor på en *GG* Men det virker altså meget godt!